Document ID: 32007R1212

KOMISSION ASETUS (EY) N:o 1212/2007,
annettu 17 päivänä lokakuuta 2007,
useiden asetusten muuttamisesta eräiden kukkaviljelytuotteiden, hedelmien ja vihannesten sekä hedelmä- ja vihannesjalosteiden yhdistetyn nimikkeistön koodien osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteisiin käytettävän yhteisen tullitariffin nimikkeistön mukautusmenettelystä 5 päivänä helmikuuta 1979 annetun neuvoston asetuksen (ETY) N:o 234/79 (1) ja erityisesti sen 2 artiklan 1 kohdan,
sekä katsoo seuraavaa:
(1)
Tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 17 päivänä lokakuuta 2006 annetussa komission asetuksessa (EY) N:o 1549/2006 (2) muutetaan yhdistettyä nimikkeistöä eräiden hedelmien ja vihannesten sekä hedelmä- ja vihannesjalosteiden osalta.
(2)
Myös asetuksen (ETY) N:o 2658/87 (3) liitteen I muuttamisesta viime vuosina annetuissa asetuksissa on tehty muutoksia yhdistettyyn nimikkeistöön eräiden hedelmien ja vihannesten sekä hedelmä- ja vihannesjalosteiden osalta, eikä kaikkia näitä muutoksia ole otettu huomioon seuraavissa kukkaviljelytuotteiden, hedelmien ja vihannesten sekä hedelmä- ja vihannesjalosteiden markkinoiden yhteistä markkinajärjestelyä sääntelevissä asetuksissa: neuvoston asetus (ETY) N:o 316/68, annettu 12 päivänä maaliskuuta 1968, tuoreiden leikkokukkien ja tuoreen leikkovihreän laatuvaatimuksista (4), komission asetus (EY) N:o 3223/94, annettu 21 päivänä joulukuuta 1994, hedelmien ja vihannesten tuontijärjestelmän soveltamista koskevista yksityiskohtaisista säännöistä (5), neuvoston asetus (EY) N:o 2201/96, annettu 28 päivänä lokakuuta 1996, hedelmä- ja vihannesjalostealan yhteisestä markkinajärjestelystä (6) ja komission asetus (EY) N:o 1466/2003, annettu 19 päivänä elokuuta 2003, latva-artisokkien kaupan pitämistä koskevista vaatimuksista ja asetuksen (EY) N:o 963/98 muuttamisesta (7).
(3)
Asetuksia (ETY) N:o 316/68, (EY) N:o 3223/94, (EY) N:o 2201/96 ja (EY) N:o 1466/2003 olisi sen vuoksi muutettava vastaavasti.
(4)
Tässä asetuksessa säädettyjä muutoksia olisi sovellettava 1 päivänä tammikuuta 2007, joka on asetuksen (EY) N:o 1549/2006 voimaantulopäivä.
(5)
Tässä asetuksessa säädetyt toimenpiteet ovat elävien kasvien ja kukkaviljelytuotteiden hallintokomitean, tuoreiden hedelmien ja vihannesten hallintokomitean sekä hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 316/68 seuraavasti:
1)
Muutetaan 1 artiklan 1 kohta seuraavasti:
a)
korvataan ensimmäisessä luetelmakohdassa oleva ilmaisu ”yhteisen tullitariffin nimikkeen 06.03 A” ilmaisulla ”yhdistetyn nimikkeistön nimikkeen 0603”;
b)
korvataan toinen luetelmakohta seuraavasti:
”-
tuoreille yhdistetyn nimikkeistön nimikkeen 0604 leikkovihreälle, oksille ja muille kasvinosille.”
2)
Korvataan liitteessä I olevassa I kohdassa ilmaisu ”yhteisen tullitariffin nimikkeen 06.03 A” ilmaisulla ”yhdistetyn nimikkeistön nimikkeen 0603”.
3)
Korvataan liitteessä II olevassa I kohdassa ilmaisu ”yhteisen tullitariffin nimikkeen 06.04 A II” ilmaisulla ”yhdistetyn nimikkeistön nimikkeen 0604”.
2 artikla
Korvataan asetuksen (EY) N:o 3223/94 liitteessä olevassa A osassa nimikenumero ”ex 0709 10 00” numerolla ”ex 0709 90 80”.
3 artikla
Muutetaan asetuksen (EY) N:o 2201/96 1 artiklan 2 kohta seuraavasti:
1)
korvataan a alakohdassa nimikenumerossa ”ex 0812” oleva numero ”ex 0812 90 99” numerolla ”ex 0812 90 98”;
2)
korvataan b alakohdassa nimikenumerossa ”ex 2005” oleva numero ”2005 90 10” numerolla ”2005 99 10”.
4 artikla
Korvataan asetuksen (EY) N:o 1466/2003 1 artiklan ensimmäisessä kohdassa nimikenumero ”0709 10 00” numerolla ”0709 90 80”.
5 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä tammikuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä lokakuuta 2007.

Labels: 3
17
6